Der Christus der Gipfel
De Christus vùm Spìtze (düttsch: Der Christus der Gipfel, gressoneydüttsch: Der Christus vom Spétze, französisch: Le Christ des sommets, Idaliänisch: Il Cristo delle vette) isch e Bronzestatue vùm Jesus Christus, wùù ùf em Gipfel vùm Balmehorn ùf-e-re Hööchi vù 4.167 Meeter stoht. Säll isch ùf em Massiv vùm Monte Rosa (ùf Gressoneydüttsch Gletscher gnännt) im Aostatal (gressoneydüttsch Ougschtal) z Idalie.

D'Statue isch vùm Bildhauer Alfredo Bai realisiert worre. Er isch ìm Zweite Wältchrieg e idaliänische Wìderstandschämpfer gsìì ùn hät gschwore ghaa, si bi me-ne Sììg z meißle gò si deno ùf e Berg stelle.

Nooch em Änd vùm Chrieg isch ìm Bai d'Realisierig vù de Statue finanziert worre ùn er hät si ùs ölf Deilstǜck gmeißelt. Alpiniste hän si deno ùf de Gipfel vùm Balmehorn brocht ùn si zämmegsetzt. Am 4. Septämber 1955 isch si iigweiht worre.

Fǜr Alpiniste isch de Christus vùm Spìtze e Ziilort, cha abber au als Orientierigspunkt diene, wiil si vù wittem sichtbaar isch. Mer cha si güet seh, wè'mer vù de Berghǜtte Giovanni Gnifetti zù de Berghǜtte Reine Marguerite ùfestiggt. Nìt witt devùù isch s Biwak Felice Giordano.

Statue
Italiänischi Kultur
Aostatal